Jeg har ellers handlet i Elgiganten før, men dette var også elektronik uden fejl.

Mit nye fjernsyn flimrede og underteksterne blev trukket ud, så det var umuligt at læse. Dette var periodisk med fem min. interval. Jeg sender det til reparation hos Elgiganten, hvor de har skiftet nogle ting i fjernesynet. (Jeg får endda et låne TV som viser kanalerne og film uden problemer.) Da jeg kommer hjem, er fejlen ikke udbedret.

Jeg sender det så ind igen, (endnu et låne TV der fungere uden problemer) men jeg når dårligt hjem igen, før jeg får en sms om, at fjernsynet er klar til afhentning. Da jeg kommer ned i butikken, får jeg at vide at de i butikken har set på det, og de har ikke kunnet finde nogen fejl.

Jeg kommer hjem og sætter en film på fra apple tv’et, hvor jeg igen må konstatere at fejlen ikke er udbedret. Her beslutter jeg mig for at filme fejlen. Herefter tog jeg endnu engang til Elgiganten, hvor jeg viste fejlen på filmen, hvor servicemedarbejderen bekræfter at se fejlen. Elgiganten i Roskilde sender fjernsynet til reparation igen, og jeg får et låne TV endnu engang, der kører uden problmer. 

Efter 14 dage, får jeg en bested om, at fjernsynet er klar til hentning. Da jeg kommer ned i butikken får jeg at vide, at de ikke har fundet nogen fejl. Her udspørger jeg servicemedarbejderen om, hvad jeg gør, hvis jeg  kommer hjem, og fejlen stadig er der. Han fortæller at jeg vil få et nyt tv eller et tilgodebevis, hvis fejlen stadig er der. Da jeg kommer hjem igen, kan jeg stadig se fejlen ikke er udbedret, og igen tager film af fejlen. 

Dagen efter tager jeg derop, for at få afklaret denne fejl. Her får jeg at vide at de vil sende det til reparation igen, men jeg takker nej, da jeg havde fået lovet noget andet. Servicemedarbejderen mener ikke han kan hjælpe anderledes, og mener at fejlen ikke kan findes, er der ingen fejl, selvom han har set begge film. Derefter får jeg at vide, at det er noget jeg bliver nødt til at leve med. Dette synes jeg ikke er i følge købeloven, får det kan aldrig være min fejl at købe et TV der er i stykker. Hertil ringer jeg til kundeservice. Her får jeg at vide, at det er butikken der træffer beslutningerne, og de ikke kan gøre noget. 

Herefter tager jeg tilbage til Elgiganten for at snakke med chefen i Roskildeafdelingen. Han kommer med dårlige undskyldninger om, at det er signalet der er dårligt. Men låne TV’et fungere fint. Men han holdte fast på at det var fordi signalet var digitalt og ikke analogt, og derfor flimrede det hjemme hos mig. Dette er noget vrøvl da jeg så film over apple TV’et, men dette lukker de ørerne for, og siger jeg skal leve med at det filmer. Derudover snakker chefen meget nedladende til mig, som gør oplevelsen endnu værre. Herefter ringer jeg endnu engang til Elgiganten for at få hjælp, men de siger, at jeg skal forsøge at køre til Holbæk med TV’et, og se om de bedre kan hjælpe. (her mener jeg, at Elgiganten burde have ens forudsætninger for hvad man gør, så man som kunde ikke skal køre landet tyndt, for at få en god service..!! UTROLIGT UPROFESSIONELT AF ELGIGANTEN)

Jeg kører rasende mod Holbæk, og tager direkte til Expert i Holbæk. Her spørger jeg butikken om, min oplevelse er helt normal eller om jeg bare er nærtagende? Jeg viser filmene til Expert, og de bekræfter, at denne fejl er ikke noget man skal leve med, og at det umuligt at være signalet der er noget galt med. Herefter ringer jeg til en advorkat, for at få videre bekræftet om købeloven siger noget om, at hvis fejlen ikke kan findes i butikken, ligger problemet hos forbrugeren. Dette afkræfter advokaten, og siger at det udelukkende er butikkens ansvar at udbedre skaden. Hvis dette ikke kan lade sig gøre, skal de udlevere samme produkt eller refundering af pengene af en eller anden form.

Efter denne bekæftigelse i at det umuligt at være mit problem, henvender jeg mig til Elgiganten i Holbæk. Her vil de se på fejlen igen, efter jeg havde fortalt den lang historik jeg havde med fjernsynet. Og viste dem de film jeg havde taget. 
Efter et par timer, finder Holbæk fejlen og jeg får et tilgodebevis. Dog ville jeg hellere have pengene tilbage, da jeg ikke ønsker at handle i Elgiganten igen, efter denne behandling.

Ja efter lidt over 2 måneder og seks ture til Elgiganten i Roskilde og en lang tur til Holbæk, og en masse timers venten, fik jeg et tilgodebevis. Men en god behandling kan man ikke sige jeg har fået. Kan kun trøste mig med, at servicen var noget bedre i Holbæk end i Roskilde og Kundeservice. Dejligt at bruge alt den tid på at kæmpe med Elgiganten, i stedet for at bruge tiden på mit studie.